CELEX: 32020D1790
Language: el
Date: 2020-11-16 00:00:00
Title: Απόφαση (ΕΕ) 2020/1790 του Συμβουλίου της 16ης Νοεμβρίου 2020 με την οποία επιτρέπεται στην Πορτογαλία η εφαρμογή μειωμένου συντελεστή ειδικού φόρου κατανάλωσης για ορισμένα αλκοολούχα προϊόντα που παράγονται στις αυτόνομες περιφέρειες της Μαδέρας και των Αζορών

1.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 402/1
               
            
         ΑΠΟΦΑΣΗ (ΕΕ) 2020/1790 ΤΟΥ ΣΥΜΒΟΥΛΙΟΥ
         της 16ης Νοεμβρίου 2020
         με την οποία επιτρέπεται στην Πορτογαλία η εφαρμογή μειωμένου συντελεστή ειδικού φόρου κατανάλωσης για ορισμένα αλκοολούχα προϊόντα που παράγονται στις αυτόνομες περιφέρειες της Μαδέρας και των Αζορών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 349,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη τη γνώμη του Ευρωπαϊκού Κοινοβουλίου (1),
         Αποφασίζοντας σύμφωνα με ειδική νομοθετική διαδικασία,
         Εκτιμώντας τα ακόλουθα:
         
                     (1)
                  
                  
                     Με την απόφαση αριθ. 376/2014/ΕΕ του Συμβουλίου (2), επιτράπηκε στην Πορτογαλία η εφαρμογή μειωμένου συντελεστή ειδικού φόρου κατανάλωσης για το ρούμι και τα λικέρ που παράγονται και καταναλώνονται στην αυτόνομη περιφέρεια της Μαδέρας, καθώς και για τα λικέρ και τα αποστάγματα που παράγονται και καταναλώνονται στην αυτόνομη περιφέρεια των Αζορών, ο οποίος μπορεί να είναι χαμηλότερος από τον ελάχιστο συντελεστή ειδικού φόρου κατανάλωσης που καθορίζεται στην οδηγία 92/84/ΕΟΚ του Συμβουλίου (3) αλλά όχι χαμηλότερος κατά ποσοστό που υπερβαίνει το 75 % από τον κανονικό εθνικό συντελεστή ειδικού φόρου κατανάλωσης για την αλκοόλη.
                  
               
                     (2)
                  
                  
                     Τον Φεβρουάριο του 2019, οι πορτογαλικές αρχές ζήτησαν από την Επιτροπή να υποβάλει πρόταση απόφασης του Συμβουλίου για την παράταση του χρονικού ορίου της άδειας που προβλέπεται στην απόφαση 376/2014/ΕΕ, υπό τους ίδιους όρους, καθώς και την επέκταση του γεωγραφικού πεδίου εφαρμογής στην ηπειρωτική Πορτογαλία, με πιο περιορισμένη μείωση, για νέα περίοδο επτά ετών, από την 1η Ιανουαρίου 2021 έως τις 31 Δεκεμβρίου 2027.
                  
               
                     (3)
                  
                  
                     Οι παραγωγοί στις αυτόνομες περιφέρειες της Μαδέρας και των Αζορών αντιμετωπίζουν δυσχέρειες πρόσβασης σε αγορές εκτός των εν λόγω περιοχών και οι περιφερειακές και τοπικές αγορές αποτελούν τη μοναδική δυνατότητα διάθεσης στο εμπόριο για την πώληση ορισμένων αλκοολούχων προϊόντων. Οι παραγωγοί αυτοί αντιμετωπίζουν πρόσθετο κόστος, επειδή το κόστος των πρώτων υλών γεωργικής προέλευσης είναι υψηλότερο από ό,τι υπό κανονικές συνθήκες παραγωγής, λόγω της μικρής έκτασης, του κατακερματισμού των γεωργικών εκμεταλλεύσεων και του χαμηλού επιπέδου εκμηχάνισής τους. Επιπλέον, η παραγωγή που προέρχεται από τη μεταποίηση του ζαχαροκάλαμου είναι χαμηλότερη από ό,τι στις υπόλοιπες εξόχως απόκεντρες περιοχές, λόγω της μορφολογίας, του κλίματος, του εδάφους και των βιοτεχνικών μεθόδων παραγωγής. Πέραν τούτου, η μεταφορά στα νησιά ορισμένων πρώτων υλών και υλικών συσκευασίας που δεν παράγονται επιτόπου συνεπάγεται πρόσθετο κόστος.
                  
               
                     (4)
                  
                  
                     Στην περίπτωση των Αζορών, υπάρχει το φαινόμενο του διπλού νησιωτικού χαρακτήρα, επειδή πρόκειται για ομάδα νησιών διασκορπισμένων σε μεγάλες αποστάσεις. Η μεταφορά στις απομακρυσμένες και νησιωτικές αυτές περιφέρειες διογκώνουν ακόμη περισσότερο το πρόσθετο κόστος. Το ίδιο ισχύει και για τις απαιτούμενες μετακινήσεις και αποστολές προς την ηπειρωτική χώρα. Η αποθήκευση των τελικών προϊόντων προκαλεί επίσης πρόσθετο κόστος, επειδή η τοπική κατανάλωση δεν είναι αρκετά μεγάλη ώστε να απορροφήσει το σύνολο της παραγωγής, ιδίως στην περίπτωση της παραγωγής ρουμιού. Το μικρό μέγεθος της περιφερειακής αγοράς αυξάνει το κόστος ανά μονάδα, κυρίως λόγω της μειονεκτικής σχέσης μεταξύ πάγιου κόστους και παραγωγής. Τέλος, οι εν λόγω παραγωγοί επιβαρύνονται επίσης με τα γενικά έξοδα που φέρουν οι τοπικές οικονομίες και, συγκεκριμένα, το υψηλότερο κόστος του εργατικού δυναμικού και του ενεργειακού εφοδιασμού.
                  
               
                     (5)
                  
                  
                     Η παραγωγή ρουμιού αυξήθηκε ως αποτέλεσμα της αυξημένης παραγωγής ζαχαροκάλαμου. Ενώ ορισμένες ποσότητες ρουμιού υφίστανται παλαίωση ή χρησιμοποιούνται ως βάση για λικέρ, οι αδιάθετες ποσότητες ρουμιού αποθηκεύονται, γεγονός που συνεπάγεται κόστος που προστίθεται στο πρόσθετο κόστος των παραγωγών. Εξαιτίας του πρόσθετου κόστους, οι παραγωγοί στις αυτόνομες περιφέρειες της Μαδέρας και των Αζορών δεν είναι σε θέση να ανταγωνιστούν τους παραγωγούς εκτός των εν λόγω περιφερειών, λόγω της υψηλότερης τιμής του τελικού προϊόντος και, ως εκ τούτου, δεν μπορούν να έχουν πρόσβαση σε άλλες αγορές. Η πρόσβαση στην αγορά της ηπειρωτικής Πορτογαλίας με μειωμένους συντελεστές ειδικού φόρου κατανάλωσης θα αντιμετωπίσει αυτό το πρόβλημα.
                  
               
                     (6)
                  
                  
                     Για να μην αναχαιτιστεί σημαντικά η ανάπτυξη των αυτόνομων περιφερειών της Μαδέρας και των Αζορών και να διατηρηθούν τόσο ο κλάδος αλκοολούχων ποτών όσο και οι θέσεις εργασίας που προσφέρει στις εν λόγω περιφέρειες, είναι αναγκαίο να ανανεωθεί και να διευρυνθεί το πεδίο εφαρμογής της άδειας που προβλέπεται στην απόφαση αριθ. 376/2014/ΕΕ.
                  
               
                     (7)
                  
                  
                     Η απόφαση αριθ. 376/2014/ΕΕ εφαρμόζεται έως τις 31 Δεκεμβρίου 2020. Για λόγους σαφήνειας, είναι αναγκαίο να εκδοθεί νέα απόφαση με την οποία επιτρέπεται στην Πορτογαλία η εφαρμογή μειωμένου συντελεστή ειδικού φόρου κατανάλωσης στις αυτόνομες περιφέρειες της Μαδέρας και των Αζορών.
                  
               
                     (8)
                  
                  
                     Δεδομένου ότι το φορολογικό πλεονέκτημα δεν υπερβαίνει το απολύτως αναγκαίο επίπεδο για την αντιστάθμιση του πρόσθετου κόστους, ότι οι όγκοι που διακυβεύονται είναι αμελητέοι και ότι το φορολογικό πλεονέκτημα περιορίζεται στην κατανάλωση στις αυτόνομες περιφέρειες της Μαδέρας και των Αζορών και στην ηπειρωτική Πορτογαλία, το μέτρο δεν θίγει την ακεραιότητα και τη συνοχή της ενωσιακής έννομης τάξης.
                  
               
                     (9)
                  
                  
                     Η Πορτογαλία θα πρέπει να υποβάλει έκθεση παρακολούθησης στην Επιτροπή έως τις 30 Σεπτεμβρίου 2025, ώστε να παρασχεθεί η δυνατότητα στην Επιτροπή να εκτιμήσει κατά πόσον εξακολουθούν να πληρούνται οι προϋποθέσεις που δικαιολογούν την άδεια.
                  
               
                     (10)
                  
                  
                     Η παρούσα απόφαση δεν θίγει την ενδεχόμενη εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης (ΣΛΕΕ),
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Κατά παρέκκλιση του άρθρου 110 της ΣΛΕΕ, επιτρέπεται στην Πορτογαλία η εφαρμογή για το ρούμι και τα λικέρ που παράγονται και καταναλώνονται στην αυτόνομη περιφέρεια της Μαδέρας, καθώς και για το ρούμι, τα λικέρ και τα αποστάγματα που παράγονται και καταναλώνονται στην αυτόνομη περιφέρεια των Αζορών ειδικού φόρου κατανάλωσης χαμηλότερου από τον πλήρη συντελεστή για την αλκοόλη, ο οποίος ορίζεται σύμφωνα με το άρθρο 3 της οδηγίας 92/84/ΕΟΚ.
         
         
            Άρθρο 2
            Κατά παρέκκλιση του άρθρου 110 της ΣΛΕΕ, επιτρέπεται στην Πορτογαλία η εφαρμογή για το ρούμι και τα λικέρ που παράγονται στην αυτόνομη περιφέρεια της Μαδέρας και καταναλώνονται στην ηπειρωτική Πορτογαλία, καθώς και για το ρούμι, τα λικέρ και τα αποστάγματα που παράγονται στην αυτόνομη περιφέρεια των Αζορών και καταναλώνονται στην ηπειρωτική Πορτογαλία ειδικού φόρου κατανάλωσης χαμηλότερου από τον πλήρη συντελεστή για την αλκοόλη, ο οποίος ορίζεται σύμφωνα με το άρθρο 3 της οδηγίας 92/84/ΕΟΚ.
         
         
            Άρθρο 3
            
               1.   Στην αυτόνομη περιφέρεια της Μαδέρας, η άδεια που προβλέπεται στα άρθρα 1 και 2 περιορίζεται στα ακόλουθα προϊόντα:
               
                           α)
                        
                        
                           έως τις 24 Μαΐου 2021, στο ρούμι, όπως αυτό ορίζεται στο παράρτημα II σημείο 1 του κανονισμού (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου (4), το οποίο φέρει τη γεωγραφική ένδειξη «Rum da Madeira» που αναφέρεται στο παράρτημα III σημείο 1 του εν λόγω κανονισμού, και από τις 25 Μαΐου 2021, στο ρούμι, όπως αυτό ορίζεται στο παράρτημα I σημείο 1 του κανονισμού (ΕΕ) 2019/787 του Ευρωπαϊκού Κοινοβουλίου και του Συμβουλίου (5), το οποίο φέρει τη γεωγραφική ένδειξη «Rum da Madeira»·
                        
                     
                           β)
                        
                        
                           έως τις 24 Μαΐου 2021, στα λικέρ και «crème de», όπως ορίζονται στο παράρτημα II σημεία 32 και 33 αντίστοιχα του κανονισμού (ΕΚ) αριθ. 110/2008, που παράγονται από φρούτα ή φυτά της περιοχής, και από τις 25 Μαΐου 2021, στα λικέρ και «crème de», όπως ορίζονται στο παράρτημα I σημεία 33 και 34 αντίστοιχα του κανονισμού (ΕΕ) 2019/787, που παράγονται από φρούτα ή φυτά της περιοχής.
                        
                     
            
               2.   Στην αυτόνομη περιφέρεια των Αζορών, η άδεια που προβλέπεται στα άρθρα 1 και 2 περιορίζεται στα ακόλουθα προϊόντα:
               
                           α)
                        
                        
                           έως τις 24 Μαΐου 2021, στο ρούμι, όπως αυτό ορίζεται στο παράρτημα II σημείο 1 του κανονισμού (ΕΚ) αριθ. 110/2008, που παράγεται από ζαχαροκάλαμα της περιοχής, και από τις 25 Μαΐου 2021, στο ρούμι, όπως αυτό ορίζεται στο παράρτημα I σημείο 1 του κανονισμού (ΕΕ) 2019/787, που παράγεται από ζαχαροκάλαμα της περιοχής·
                        
                     
                           β)
                        
                        
                           έως τις 24 Μαΐου 2021, στα λικέρ και «crème de», όπως ορίζονται στο παράρτημα II σημεία 32 και 33 αντίστοιχα του κανονισμού (ΕΚ) αριθ. 110/2008, που παράγονται από φρούτα ή πρώτες ύλες της περιοχής, και από τις 25 Μαΐου 2021, στα λικέρ και «crème de», όπως ορίζονται στο παράρτημα I σημεία 33 και 34 αντίστοιχα του κανονισμού (ΕΕ) 2019/787, που παράγονται από φρούτα ή πρώτες ύλες της περιοχής·
                        
                     
                           γ)
                        
                        
                           έως τις 24 Μαΐου 2021, στα αποστάγματα οίνου ή στεμφύλων σταφυλής που έχουν τα χαρακτηριστικά και τις ιδιότητες που καθορίζονται στο παράρτημα II σημεία 4 και 6 του κανονισμού (ΕΚ) αριθ. 110/2008, και από τις 25 Μαΐου 2021, στα αποστάγματα οίνου ή στεμφύλων σταφυλής που έχουν τα χαρακτηριστικά και τις ιδιότητες που καθορίζονται στο παράρτημα I σημεία 4 και 6 του κανονισμού (ΕΕ) 2019/787.
                        
                     
         
         
            Άρθρο 4
            Ο μειωμένος συντελεστής ειδικού φόρου κατανάλωσης που εφαρμόζεται στα προϊόντα που αναφέρονται στο άρθρο 1 της παρούσας απόφασης μπορεί να είναι χαμηλότερος από τον ελάχιστο συντελεστή ειδικού φόρου κατανάλωσης για την αλκοόλη που καθορίζεται στην οδηγία 92/84/ΕΟΚ, αλλά δεν μπορεί να είναι χαμηλότερος κατά ποσοστό που υπερβαίνει το 75 % του κανονικού εθνικού συντελεστή ειδικού φόρου κατανάλωσης για την αλκοόλη.
         
         
            Άρθρο 5
            Ο μειωμένος συντελεστής ειδικού φόρου κατανάλωσης που εφαρμόζεται στα προϊόντα που αναφέρονται στο άρθρο 2 της παρούσας απόφασης μπορεί να είναι χαμηλότερος από τον ελάχιστο συντελεστή ειδικού φόρου κατανάλωσης για την αλκοόλη που καθορίζεται στην οδηγία 92/84/ΕΟΚ, αλλά δεν μπορεί να είναι χαμηλότερος κατά ποσοστό που υπερβαίνει το 50 % του κανονικού εθνικού συντελεστή ειδικού φόρου κατανάλωσης για την αλκοόλη.
         
         
            Άρθρο 6
            Το αργότερο έως τις 30 Σεπτεμβρίου 2025, η Πορτογαλία υποβάλλει στην Επιτροπή έκθεση παρακολούθησης βάσει της οποίας η Επιτροπή θα εκτιμήσει κατά πόσον εξακολουθούν να πληρούνται οι προϋποθέσεις που δικαιολογούν την άδεια που προβλέπεται στα άρθρα 1 και 2. Η έκθεση παρακολούθησης περιέχει τις πληροφορίες που ορίζονται στο παράρτημα.
         
         
            Άρθρο 7
            Η παρούσα απόφαση εφαρμόζεται από την 1η Ιανουαρίου 2021 έως τις 31 Δεκεμβρίου 2027.
         
         
            Άρθρο 8
            Η παρούσα απόφαση απευθύνεται στην Πορτογαλική Δημοκρατία.
         
         
            Βρυξέλλες, 16 Νοεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Γνώμη της 15ης Σεπτεμβρίου 2020 (δεν έχει ακόμη δημοσιευθεί στην Επίσημη Εφημερίδα).
         
            (2)  Απόφαση αριθ. 376/2014/ΕΕ του Συμβουλίου, της 12ης Ιουνίου 2014, με την οποία επιτρέπεται στην Πορτογαλία η εφαρμογή μειωμένου συντελεστή ειδικού φόρου κατανάλωσης για το ρούμι και τα λικέρ που παράγονται και καταναλώνονται στην αυτόνομη περιφέρεια της Μαδέρας, καθώς και για τα λικέρ και τα αποστάγματα που παράγονται και καταναλώνονται στην αυτόνομη περιφέρεια των Αζορών (ΕΕ L 182 της 21.6.2014, σ. 1).
         
            (3)  Οδηγία 92/84/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης για τα αλκοολούχα ποτά και την αλκοόλη (ΕΕ L 316 της 31.10.1992, σ. 29).
         
            (4)  Κανονισμός (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών και την κατάργηση του κανονισμού (ΕΟΚ) αριθ. 1576/89 του Συμβουλίου (ΕΕ L 39 της 13.2.2008, σ. 16).
         
            (5)  Κανονισμός (ΕΕ) 2019/787 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για τον ορισμό, την περιγραφή, την παρουσίαση και την επισήμανση των αλκοολούχων ποτών, τη χρήση των ονομασιών των αλκοολούχων ποτών στην παρουσίαση και επισήμανση άλλων τροφίμων, την προστασία των γεωγραφικών ενδείξεων για τα αλκοολούχα ποτά, τη χρήση της αιθυλικής αλκοόλης και των προϊόντων απόσταξης γεωργικής προέλευσης σε ποτά με αλκοόλη, και για την κατάργηση του κανονισμού (ΕΚ) αριθ. 110/2008 (ΕΕ L 130 της 17.5.2019, σ. 1).
      
      
         
            ΠΑΡΑΡΤΗΜΑ
            Πληροφορίες που θα πρέπει να συμπεριλαμβάνονται στην έκθεση παρακολούθησης που αναφέρεται στο άρθρο 6
            
               1.   
               Εκτιμώμενο πρόσθετο κόστος. Πρέπει να παρέχονται πληροφορίες για κάθε προϊόν που υπόκειται σε μειωμένο συντελεστή ειδικού φόρου κατανάλωσης. Οι αρχές της Πορτογαλίας συμπληρώνουν τον πίνακα 1 τουλάχιστον με τις ακόλουθες πληροφορίες, εφόσον είναι διαθέσιμες. Οι πληροφορίες που παρέχονται στον πίνακα 1 πρέπει να είναι επαρκείς προκειμένου να προσδιοριστεί αν υπάρχει πρόσθετο κόστος, το οποίο αυξάνει το κόστος των τοπικά παραγόμενων προϊόντων σε σύγκριση με τα προϊόντα που παράγονται αλλού.
               
                  Πίνακας 1
               
               
                            
                        
                        
                           ΜΑΔΕΡΑ (σε EUR)
                        
                        
                           ΑΖΟΡΕΣ (σε EUR)
                        
                        
                           Σημειώσεις 
                                 (3)
                              
                           
                        
                     
                           Τιμή ζαχαροκάλαμου (ανά 100 kg)
                        
                        
                            
                        
                        
                            
                        
                        
                            
                        
                     
                           Τιμή καρπών της ροιάς (fruits de la passion) (ανά 100 kg)
                        
                        
                            
                        
                        
                            
                        
                        
                            
                        
                     
                           Τιμή γλυκολέμονου (ανά 100 kg)
                        
                        
                            
                        
                        
                            
                        
                        
                            
                        
                     
                           Τιμή αλκοόλης (ανά hlpa 
                                 (1)
                               - εκτός φόρων)
                        
                        
                            
                        
                        
                            
                        
                        
                            
                        
                     
                           Κόστος εμπορευματικής μεταφοράς (ανά kg)
                        
                        
                            
                        
                        
                            
                        
                        
                            
                        
                     
                           Λοιπές δαπάνες 
                                 (2)
                              
                           
                        
                        
                            
                        
                        
                            
                        
                        
                            
                        
                     
                           Σημειώσεις στον πίνακα 1:
                           
                                       
                                          (1)
                                       
                                    
                                    
                                       Εκατόλιτρα καθαρής αλκοόλης.
                                    
                                 
                                       
                                          (2)
                                       
                                    
                                    
                                       Παρέχετε πληροφορίες σχετικά με το κόστος όσον αφορά το νερό, την ενέργεια και τα απόβλητα, το κόστος σε περίπτωση πολλαπλών εγκαταστάσεων και άλλες σχετικές δαπάνες.
                                    
                                 
                                       
                                          (3)
                                       
                                    
                                    
                                       Παρέχετε πληροφορίες σχετικά με όλες τις προδιαγραφές και διευκρινίσεις στις οποίες στηρίζονται οι μέθοδοι υπολογισμού.
                                    
                                 
                     
            
               2.   
               Λοιπές επιδοτήσεις. Οι πορτογαλικές αρχές συμπληρώνουν στον πίνακα 2 για κάθε περιφέρεια όλα τα λοιπά μέτρα ενίσχυσης και στήριξης για την κάλυψη των πρόσθετων λειτουργικών δαπανών των οικονομικών φορέων που συνδέονται με τον εξόχως απόκεντρο χαρακτήρα των αυτόνομων περιφερειών της Μαδέρας και των Αζορών.
               
                  Πίνακας 2
               
               
                           Μέτρο ενίσχυσης/στήριξης
                                 (1)
                              
                           
                        
                        
                           Περίοδος
                                 (2)
                              
                           
                        
                        
                           Στοχευόμενος τομέας
                                 (3)
                              
                           
                        
                        
                           Ποσό προϋπολογισμού σε EUR
                                 (4)
                              
                           
                        
                        
                           Ετήσιες δαπάνες, σε EUR (2019-2024)
                                 (5)
                              
                           
                        
                        
                           Μερίδιο του προϋπολογισμού που μπορεί να καταλογιστεί σε αντιστάθμιση του πρόσθετου κόστους
                                 (6)
                              
                           
                        
                        
                           Εκτιμώμενος αριθμός δικαιούχων επιχειρήσεων
                                 (7)
                              
                           
                        
                        
                           Σημειώσεις
                                 (8)
                              
                           
                        
                     
                           [κατάλογος]
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Σημειώσεις στον πίνακα 2:
                           
                                       
                                          (1)
                                       
                                    
                                    
                                       Αναφέρετε την ονομασία και το είδος του μέτρου.
                                    
                                 
                                       
                                          (2)
                                       
                                    
                                    
                                       Παρέχετε πληροφορίες για τα έτη που καλύπτει το μέτρο.
                                    
                                 
                                       
                                          (3)
                                       
                                    
                                    
                                       Παρέχετε πληροφορίες μόνο για τομεακά μέτρα.
                                    
                                 
                                       
                                          (4)
                                       
                                    
                                    
                                       Παρέχετε πληροφορίες σχετικά με τον συνολικό προϋπολογισμό του μέτρου και τις πηγές χρηματοδότησης.
                                    
                                 
                                       
                                          (5)
                                       
                                    
                                    
                                       Παρέχετε πληροφορίες για τις πραγματικές δαπάνες, σε ετήσια βάση, κατά την περίοδο παρακολούθησης (2019-2024), εφόσον είναι διαθέσιμες.
                                    
                                 
                                       
                                          (6)
                                       
                                    
                                    
                                       Παραθέστε κατά προσέγγιση εκτίμηση, σε ποσοστό τοις εκατό του συνολικού προϋπολογισμού.
                                    
                                 
                                       
                                          (7)
                                       
                                    
                                    
                                       Παραθέστε κατά προσέγγιση εκτίμηση, όπου αυτό είναι εφικτό.
                                    
                                 
                                       
                                          (8)
                                       
                                    
                                    
                                       Υποβάλλετε παρατηρήσεις και διευκρινίσεις.
                                    
                                 
                     
            
               3.   
               Επιπτώσεις στον κρατικό προϋπολογισμό. Οι πορτογαλικές αρχές συμπληρώνουν στον πίνακα 3 το εκτιμώμενο συνολικό ποσό (σε EUR) μη εισπραττόμενων φόρων λόγω της εφαρμοζόμενης διαφοροποιημένης φορολόγησης.
               
                  Πίνακας 3
               
               
                            
                        
                        
                           2019
                        
                        
                           2020
                        
                        
                           2021
                        
                        
                           2022
                        
                        
                           2023
                        
                        
                           2024
                        
                     
                           Διαφυγόντα φορολογικά έσοδα
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
            
               4.   
               Επιπτώσεις στις συνολικές οικονομικές επιδόσεις. Οι πορτογαλικές αρχές συμπληρώνουν στον πίνακα 4 για κάθε περιφέρεια τυχόν δεδομένα από τα οποία προκύπτει ότι οι μειωμένοι ειδικοί φόροι κατανάλωσης έχουν επίπτωση στην κοινωνικοοικονομική ανάπτυξη των εν λόγω περιφερειών. Οι δείκτες που απαιτούνται στον πίνακα 4 αφορούν τις επιδόσεις του υποστηριζόμενου τομέα σε σύγκριση με τις γενικές επιδόσεις της οικονομίας της Μαδέρας και της οικονομίας των Αζορών. Εάν ορισμένοι δείκτες δεν είναι διαθέσιμοι, είναι σκόπιμο να συμπεριληφθούν εναλλακτικά στοιχεία για τις επιπτώσεις στις συνολικές οικονομικές επιδόσεις τα οποία καθιστούν εφικτή την ανάλυση των κοινωνικοοικονομικών επιπτώσεων.
               
                  Πίνακας 4
               
               
                           Έτος
                                 (1)
                              
                           
                        
                        
                           2019
                        
                        
                           2020
                        
                        
                           2021
                        
                        
                           2022
                        
                        
                           2023
                        
                        
                           2024
                        
                        
                           Σημειώσεις
                                 (3)
                              
                           
                        
                     
                           Περιφερειακή ακαθάριστη προστιθέμενη αξία
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Στον υποστηριζόμενο τομέα
                                 (2)
                              
                           
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Συνολική περιφερειακή απασχόληση
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Στον υποστηριζόμενο τομέα
                                 (2)
                              
                           
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Αριθμός ενεργών παραγωγών
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Στον υποστηριζόμενο τομέα
                                 (2)
                              
                           
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Δείκτης επιπέδου τιμών — ηπειρωτική Πορτογαλία
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Δείκτης επιπέδου τιμών της περιφέρειας
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Αριθμός τουριστών της περιφέρειας
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           
                              Σημειώσεις στον πίνακα 4:
                           
                           
                                       
                                          (1)
                                       
                                    
                                    
                                       Οι πληροφορίες αυτές ενδέχεται να μην είναι διαθέσιμες για όλα τα έτη που απαριθμούνται.
                                    
                                 
                                       
                                          (2)
                                       
                                    
                                    
                                       Παρέχετε πληροφορίες σχετικά με τους παραγωγούς ρουμιού, λικέρ και αποσταγμάτων.
                                    
                                 
                                       
                                          (3)
                                       
                                    
                                    
                                       Υποβάλλετε παρατηρήσεις και διευκρινίσεις, εφόσον κρίνεται σκόπιμο.
                                    
                                 
                     
            
               5.   
               Προδιαγραφές του καθεστώτος. Οι πορτογαλικές αρχές συμπληρώνουν τον πίνακα 5 για κάθε προϊόν και για κάθε μία από τις αυτόνομες περιφέρειες της Μαδέρας και των Αζορών.
               
                  Πίνακας 5
               
               
                           Ποσότητα (σε hlpa 
                                 (1)
                              )
                        
                        
                           2019
                        
                        
                           2020
                        
                        
                           2021
                        
                        
                           2022
                        
                        
                           2023
                        
                        
                           2024
                        
                     
                           Παραγωγή λικέρ
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Παραγωγή αποσταγμάτων
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Παραγωγή ρουμιού
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Λικέρ που αποστέλλονται στην ηπειρωτική Πορτογαλία
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Λικέρ που αποστέλλονται σε άλλα κράτη μέλη
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Λικέρ που εξάγονται σε τρίτες χώρες
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Αποστάγματα που αποστέλλονται στην ηπειρωτική Πορτογαλία
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Αποστάγματα που αποστέλλονται σε άλλα κράτη μέλη
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Αποστάγματα που εξάγονται σε τρίτες χώρες
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Ρούμι που αποστέλλεται στην ηπειρωτική Πορτογαλία
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Ρούμι που αποστέλλεται σε άλλα κράτη μέλη
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Ρούμι που εξάγεται σε τρίτες χώρες
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           Σημείωση στον πίνακα 5:
                           
                                       
                                          (1)
                                       
                                    
                                    
                                       Εκατόλιτρα καθαρής αλκοόλης.
                                    
                                 
                     
            
               6.   
               Παρατυπίες. Οι πορτογαλικές αρχές παρέχουν πληροφορίες για τυχόν έρευνες διοικητικών παρατυπιών, ιδίως όσον αφορά υποθέσεις φοροδιαφυγής ή λαθρεμπορίου, στο πλαίσιο της εφαρμογής της άδειας. Παρέχουν επίσης αναλυτικές πληροφορίες, στις οποίες περιλαμβάνονται τουλάχιστον πληροφορίες σχετικά με τη φύση της υπόθεσης, την αξία και τη χρονική περίοδο.
               
                            
                        
                     
            
               7.   
               Καταγγελίες. Οι πορτογαλικές αρχές παρέχουν πληροφορίες για το αν οι τοπικές, περιφερειακές ή εθνικές αρχές έχουν λάβει καταγγελίες σχετικά με την εφαρμογή της άδειας, είτε από δικαιούχους είτε από μη δικαιούχους.